ગોંડલ લોહાણા મહાજનના પ્રમુખ દીપકભાઈ સોનપાલ, રમેશભાઈ કારીયા, મધુસુદનભાઈ તન્ના સહિતનાઓએ પાઠવેલા આવેદનપત્રમાં જણાવેલ કે, વીરપુરમાં વસેલ પુજ્ય જલારામ બાપા વિશ્વમાં ખૂણે ખૂણે વસતા રઘુવંશી લોહાણા સમાજના લોકો માટે આસ્થા સાથે શ્રદ્ધા - ભક્તિનું કેન્દ્ર સમાન છે. પુજ્ય જલારામ બાપા માત્ર રઘુવંશીઓ પૂરતા જ નહીં પરંતુ તમામ હિન્દુ સમાજના લોકો માટે આસ્થા સમાન છે. વિશ્વમાં એકમાત્ર એવું વિરપુર માં આવેલ જલારામ મંદિર છે કે જ્યાં છેલ્લા બે દાયકા થી એક પણ રૂપિયાનું દાન લેવાતું ન હોવા છતાં દરરોજ લાખોની સંખ્યામાં ભાવિકોને પ્રસાદીરૂપે બે ટાઈમ ભોજન કરાવે છે. આ ધામમાં આજે પણ રઘુવંશી સહિત તમામ હિન્દુ સમાજના લોકો આવી એક જ પંગત પર સાથે બેસી પ્રસાદ ગ્રહણ કરે છે.